แมตช์ผีบอก สถิติมีไว้เพื่อทำลาย
ก่อนอื่นเลยนะครับ ต้องขออวยพรปีใหม่ให้กับทุกท่านก่อนเลยนะครับ เพราะเราจะเจอกันครั้งนี้เป็นครั้งสุดท้ายของปีนี้ เพราะฉะนั้นก็ขออนุญาตส่งความหมายดีๆ คำอวยพรดีๆ ไปให้กับแฟนๆ ไทยรัฐออนไลน์ทุกๆ ท่าน จงมีแต่ความสุข สมหวังทุกประการ ร่ำรวยเงินทอง มั่งมีศรีสุข มีความสุขทุกอย่าง คิดสิ่งใดสมปรารถนาตลอดไป และอะไรที่เลวร้ายที่ผ่านมาในปีนี้ จงอย่าได้ติดตัวท่านไป และก้าวข้ามสู่ปีใหม่อย่างสุขี สุขัง กะละมังหม้อ ด้วยเถิด สาธุ,มาว่ากันเรื่องของเรากันเลยดีกว่าครับ เรื่องราวของสถิติที่กำลังเกิดขึ้นมากมาย ในพรีเมียร์ลีกฤดูกาลนี้ จากการทำทีมของกุนซือสายเลือดกระทิง อย่าง ,เป๊บ, กุนซือมาดนิ่ง ที่หลายคนกำลังเกรงขามในความดุดันของเค้าผู้นี้ เพราะหลังจากที่ที่เค้าพาทีมแล่นฉิวขึ้นนำแบบติดลมบนในตารางคะแนน ทิ้งคู่แข่งร่วมเมืองไปไกลถึง 11 แต้ม ชนิดที่ว่า บ่อนรับพนันถูกกฎหมายในอังกฤษ ต่างยอมแพ้ยกธงขาว และพร้อมจะจ่ายเงินให้กับผู้ที่ถือหาง แมนเชสเตอร์ ซิตี้ ถึงแม้ว่าจะมีหลายคนทักท้วงว่า อาจจะวืดก็ได้นะ แต่บอกตามตรงเลย มาถึงตรงนี้ ผมว่ายังไงก็แชมป์ อยู่ที่ว่าจะคว้าแชมป์ได้ไวแค่ไหนเท่านั้นเอง,ส่วนสถิติที่ ,เรือใบสีฟ้า, กำลังจ้องไล่ทำลายกันอยู่ในฤดูกาลนี้ สถิติแรกที่โดนไปแล้วก็คือ การชนะติดต่อกันมากที่สุดในลีก ซึ่งก่อนหน้านี้ ,ปืนใหญ่ อาร์เซนอล, เคยทำไว้ได้เมื่อฤดูกาล 2002/2003 ที่ 14 นัด และตอนนี้พวกเค้าทำไว้แล้ว 16 นัดด้วยกัน ซึ่งเทียบชั้นไปถึงทีมนอกลีก อย่าง ,บาร์เซโลนา, และ ,เรอัล มาดริด, แห่ง, ลาลีกา, ,สเปน, เลยทีเดียว และถ้าเกิดว่าเค้าชนะติดต่อกันไปเรื่อยๆ พวกเค้าจะทำลายสถิติของทีมเสือใต้, บาร์เยิร์น มิวนิก, ทีมดังแห่งเมืองเบียร์ ที่ทำไว้ 19 นัดติดต่อกัน ซึ่งถ้าทำได้ จะเป็นการทำลายสถิติของ 5 ลีกยักษ์ใหญ่ของยุโรปเลยทีเดียว,ยิงประตูสูงสุด เอาเป็นว่า ณ เวลานี้, แมนเชสเตอร์ ซิตี้, ยิงประตูในลีกไปแล้วทั้งสิ้น 56 ลูก หลังจากลงเล่นไป 18 นัด ซึ่งถือว่าเป็นค่าเฉลี่ยต่อนัดที่สูงมาก คือในหนึ่งเกมพวกเค้ามีค่าเฉลี่ยในการทำประตูอยู่ที่ 3.5 ประตู และถ้าเค้ายิงแบบนี้ไปเรื่อยๆ จะทำให้พวกเค้ายิงประตูรวมจนจบฤดูกาลได้ที่ 133 ประตู ซึ่งถือว่าเยอะมาก และจะทำลายสถิติที่เชลซีเคยทำไว้ได้ที่ 103 ประตู ในฤดูกาล 2009-2010 ในยุคของเฮียมู ซึ่งเราก็ได้แต่คาดหวังว่าพวกเค้าจะทำได้ แต่หลายคนอาจจะไม่อยากให้มันเกิดขึ้น ซึ่งกองแช่งคงต้องจุดธูปแช่งกันไป ซึ่งโดยส่วนตัวนั้น ผมอยากให้ทำได้นะ เพราะมันเป็นอะไรที่เจ๋งดี (ประชดนะ ฮ่าๆๆๆ),มาอีกหนึ่ง สถิติ ที่หลายคนกำลังลุ้นกันอยู่ เก็งกันอยู่ว่าพวกเค้าจะทำได้หรือไม่ นั่นก็คือ การคว้าแชมป์แบบไร้พ่าย มองมาถึงตรงนี้เลยนะครับว่า โอกาสเป็นไปได้สูงมาก เพราะที่ผ่านมา ทีมในกลุ่มหัวแถวลุ้นแชมป์ต่างโดน แมนเชสเตอร์ ซิตี้ สอยร่วงมาหมดทุกทีม และไม่มีทีมไหนที่ดูสู้พวกเค้าได้เลยแม้แต่นิดเดียว ไม่เชื่อลองไปถามหงส์แดงดูซิ 5555 โดนตบซะกลับบ้านไม่ถูกเลย ผีที่ว่าแน่ๆ ยังโดนพังคาบ้าน ไก่เดือยทอง ทีมความหวัง ก็โดนจับถอนขนซะไม่มีชิ้นดี เลยทำให้ตอนนี้มีแค่ทีมเดียวที่สามารถโม้ได้ว่า กูคว้าแต้มจากซิตี้ในบ้านได้นะครับ นั่นก็คือ เอฟเวอร์ตัน ซึ่งดันบุกไปเสมอซะอย่างนั้น ซึ่งคงเป็นการจุดความโหดเหี้ยมให้กับเรือใบหรือเปล่า เราก็ไม่ทราบ แต่ที่แน่ๆ คือไม่รู้มันจะหยุดได้หรือไม่เท่านั้นเอง,ส่วนอีกอันหนึ่ง ซึ่งถือว่าเป็นไฮไลต์มากๆ ก็คือ การทำแต้มทะลุร้อยแต้มนั่นเอง ประวัติศาสตร์พรีเมียร์ลีก ทีมที่ทำแต้มไว้ได้สูงสุดก็คือ, เชลซี, ในฤดูกาลเดียวกับที่เค้าทำประตูได้มากสุดนั่นเอง ในฤดูกาลนั้น เชลซีทำแต้มไว้ได้ทั้งสิ้น 95 แต้ม ซึ่ง ณ ตอนนี้, แมนฯ ซิตี้, ทำไว้ได้แล้ว 52 แต้ม เท่ากับว่าเค้าต้องการแต้มเพิ่มอีก 48 เป็นอย่างน้อย เพื่อทะลุหลักร้อยให้ได้ ซึ่งอันนี้ผมมองว่า อาจจะยากไปสักหน่อย แต่ทว่าอะไรก็เกิดขึ้นได้ กับกุนซือจอมโรคจิตคนนี้ อย่างที่บอกครับ 54 แต้มเต็มใน 18 นัดแรก เค้าพลาดไปแค่ 2 แต้มเท่านั้น แล้วอีก 18 นัดที่เหลือ ทำไมจะทำไม่ได้ ซึ่งถ้าทั้งหมดที่ผมได้เขียนมาตั้งแต่ตอนต้น และทีมแมนฯ ซิตี้ ทำได้จริงๆ ผมจะเอาดอกไม้ธูปเทียนไปบูชาเฮียเป๊บซะหน่อย ในข้อหาเก่งเกิน เก่งไม่เกรงใจเพื่อนบ้าน เก่งไม่เกรงใจเพื่อนร่วมลีก หึยย พูดแล้วก็หมั่นไส้ ไปดีกว่า ขอให้ทุกท่านโชคดี สุขีวันปีใหม่นะครับ
เรื่องราวของสถิติที่กำลังเกิดขึ้นมากมาย ในพรีเมียร์ลีกฤดูกาลนี้ จากการทำทีมของกุนซือสายเลือดกระทิง อย่าง เป๊บ กุนซือมาดนิ่ง ที่หลายคนกำลังเกรงขามในความดุดันของเค้าผู้นี้
แมนเชสเตอร์ ซิตี้,ฟุตบอล พรีเมียร์ลีก,พรีเมียร์ลีก,คนดังนั่งเขียน,ป๋อง กพล